
Karakter-tenor ábrázolás Mozart operáiban

Az előadás bemutatja az opera kialakulását és hozzá kapcsolódóan szemlélteti Mozart operáinak fontos szereplőit, a karaktertenorokat. Szó lesz az első opera kialakulásáról és annak fejlődéséről, az opera buffa megszületéséről, de a fő hangsúlyt Wolfgang Amadeus Mozart operáiban megjelenő jellegzetes szereptípusra, azok jellemábrázolására helyeztem.
Az opera sok változáson ment keresztül, mígnem a 18. század közepén Mozart az egész műfajt egy magasabb szintre emelte. A zene aprólékos megkomponálása, a szereplők sokszínűsége, a cselekmény bonyolultsága, a jellemek fejlődése alakította ki ezt a szerepkört. Az áriák igazi nehézségeit a figurák zenei megformálása jelenti, melyet az előadásom során megpróbálok szemléltetni. Az áriákat rövid prózai részekkel fogom bevezetni, melyek az adott operában elfoglalt helyüket világítják meg, dramaturgiai helyzetük megértését hivatottak elősegíteni.
Ezen áriák a Szöktetés a szerájból című operából Perillo áriája, a Varázsfuvolából Monostatos áriája és a Figaró házasságából Basilio áriája.



